বিশ্বায়ন
অর্থনৈতিক দিক থেকে বিশ্বায়নের অন্তর্ভুক্ত রয়েছে পণ্য, পরিসেবা এবং পুঁজি, প্রযুক্তি ও উপাত্তের অথর্নৈতিক সম্পদ। বাষ্পীয় শকট, বাষ্পীয় পোত, জেট ইঞ্জিন এবং কনটেইনারবাহী জাহাজ ইত্যাদি পরিবহনের ক্ষেত্রে কতিপয় সুবিধা নিয়ে এসেছে, সেইসাথে টেলিগ্রাফ-এর আধুনিক প্রজন্ম ইন্টারনেট ও মোবাইল ফোন টেলিযোগাযোগের অবকাঠামোর ক্ষেত্রে যুগান্তকারী পরিবর্তন সাধন করেছে। এগুলোর উন্নয়ন বিশ্বায়নের প্রধান উপাদান এবং এগুলো অর্থনীতি ও সাংস্কৃতিক কর্মকাণ্ডের অধিকতর আন্তঃনির্ভরতার সৃষ্টি করেছে।
সহযোগিতামূলক সম্পাদনা
আক্ষরিক অর্থে "একাধিক ব্যক্তি মিলে একটি কাজ সমাধা করা কার্যকে" সহযোগিতামূলক সম্পাদনা বা ইংরাজীতে "Collaborative editing" বলা হয়। সহযোগিতামূলক সম্পাদনা সফল হওয়ার জন্য জোটসমূহের সজাগতা, অংশগ্রহণ এবং সমন্বয় অতি আবশ্যক। বর্তমান যুগে তথ্য-প্রযুক্তি এবং ইলেক্ট্রনিক যোগাযোগ ব্যবস্থার উন্নতির ফলে গড়ে ওঠা ইন্টারনেট মাধ্যম ব্যবহার করে ভৌগোলিক সীমার বাধা অতিক্রম করে সহযোগিতামূলক সংকলনের পরিধি সম্পূর্ণ পৃথিবীকে এক করেছে। কিছু সহযোগিতামূলক সম্পাদনা সম্বলিত 'ইনস্ট্যাণ্ট মেসেজিং সার্ভিস'ও সন্নিবিষ্ট থাকে যাতে অবদানকারীগণ সম্পাদনা করার সময় সহজে যোগাযোগ করতে পারে।